**รายงานการประชุมสภาองค์การบริหารส่วนตำบลเขากระปุก**

**สมัยสามัญประจำปี พ.ศ.๒๕๖๑ สมัยที่ ๔ ครั้งที่ ๑/๒๕๖๑**

**วันจันทร์ ที่ ๒๙ เดือนตุลาคม พ.ศ.๒๕๖๑ เวลา ๐๙.๓๐ น.**

**ณ ห้องประชุมสภาองค์การบริหารส่วนตำบลเขากระปุก**

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายโอภาส | เพ็งอุดม | ประธานสภา อบต. | โอภาส | เพ็งอุดม |  |
| ๒ | นายสมพล | จันทร์หร่าย | รองประธานสภา อบต. | สมพล | จันทร์หร่าย |  |
| ๓ | นายอนวัช | พลอยบุศย์ | เลขานุการสภา อบต. | อนวัช | พลอยบุศย์ |  |
| ๔ | นายสนอง | หอมกรุ่น | สมาชิกสภา อบต. | สนอง | หอมกรุ่น |  |
| ๕ | นายจรัญ | นุชสำอาง | สมาชิกสภา อบต. | จรัญ | นุชสำอาง |  |
| ๖ | นายสุปมิตร | พุ่มแย้ม | สมาชิกสภา อบต. | สุปมิตร | พุ่มแย้ม |  |
| ๗ | นายสุดใจ  | กฐินเทศ | สมาชิกสภา อบต. | สุดใจ  | กฐินเทศ |  |
| ๘ | น.ส.จิราภรณ์ | ธนันทา | สมาชิกสภา อบต. | จิราภรณ์ | ธนันทา |  |
| ๙ | นายสาโรจน์  | อดิศัยสัมพันธ์ | สมาชิกสภา อบต. | สาโรจน์  | อดิศัยสัมพันธ์ |  |
| ๑๐ | นายจำลอง  | คนเชี่ยว | สมาชิกสภา อบต. | จำลอง  | คนเชี่ยว |  |
| ๑๑ | นายชุบ  | เกตุกร | สมาชิกสภา อบต. | ชุบ  | เกตุกร |  |
| ๑๒ | นายสมิตร  | เอี่ยมพันธ์ | สมาชิกสภา อบต. | สมิตร  | เอี่ยมพันธ์ |  |
| ๑๓ | นายบุญธรรม | ทองรอด | สมาชิกสภา อบต. | บุญธรรม | ทองรอด |  |
| ๑๔ | นายประดับ | วัสสุวรรณ | สมาชิกสภา อบต. | ประดับ | วัสสุวรรณ |  |
| ๑๕ | น.ส.นงนุช | พูลสวัสดิ์ | สมาชิกสภา อบต. | นงนุช | พูลสวัสดิ์ |  |
| ๑๖ | นางระเบียบ | ศรีสว่าง | สมาชิกสภา อบต. | ระเบียบ | ศรีสว่าง |  |
| ๑๗ | นายอำนาจ | จันทร์หร่าย | สมาชิกสภา อบต. | อำนาจ | จันทร์หร่าย |  |
| ๑๘ | นายสำราญ | แดงศิริ | สมาชิกสภา อบต. | สำราญ | แดงศิริ |  |
| ๑๙ | นายวิเชียร | ปิ่นเพชร | สมาชิกสภา อบต. | วิเชียร | ปิ่นเพชร |  |
| ๒๐ | นายเกษม | อรัญพันธ์ | สมาชิกสภา อบต. | เกษม  | อรัญพันธ์ |  |
| ๒๑ | นายสมหวัง  | โสภา | สมาชิกสภา อบต. | สมหวัง  | โสภา |  |
| ๒๒ | นายดำเนิน  | เกตุรัตน์ | สมาชิกสภา อบต. | ดำเนิน  | เกตุรัตน์ |  |
| ๒๓ | นายสมศักดิ์ | น้อยสำราญ | สมาชิกสภา อบต. | สมศักดิ์ | น้อยสำราญ |  |
| ๒๔ | นางทองดี  | สว่างดี | สมาชิกสภา อบต. | ทองดี  | สว่างดี |  |
| ๒๕ | นายประเสริฐ  | เต็มดี | สมาชิกสภา อบต. | ประเสริฐ  | เต็มดี |  |
| ๒๖ | นายบุญล้น  | สุขจำรูญ | สมาชิกสภา อบต. | บุญล้น  | สุขจำรูญ |  |

**ผู้ไม่เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายบุญลือ | ศรีจันทร์ | สมาชิกสภา อบต. | - | **ลากิจ** |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายณฐพล | น้อยสำราญ | รองนายก อบต. | ณฐพล | น้อยสำราญ |  |
| ๒ | นายชาตรี | เพ็งอุดม | รองนายก อบต. | ชาตรี | เพ็งอุดม |  |
| ๓ | นายสงคราม | แสงแลบ | เลขานุการนายก อบต. | สงคราม | แสงแลบ |  |
| ๔ | น.ส.ชนัญชิดา | ตัณฑวงค์ | หัวหน้าสำนักปลัด | ชนัญชิดา | ตัณฑวงค์ |  |
| ๕ | นายพละ | ช้างนะ | นายช่างโยธาชำนาญงาน รักษาราชการแทนผู้อำนวยการกองช่าง | พละ | ช้างนะ |  |
| ๖ | นายสุรวัชร | เปลี่ยนปราณ | หัวหน้าหน่วยควบคุมพื้นที่เตรียมการประกาศเป็นเขตห้ามล่าสัตว์ป่าบ้านโรง | สุรวัชร | เปลี่ยนปราณ |  |
| ๗ | น.ส.วนิดา | ชนาชน | ประจำพื้นที่เตรียมการประกาศเป็นเขตห้ามล่าสัตว์ป่าบ้านโรง | วนิดา | ชนาชน |  |
| ๘ | นายประพันธ์ | คำบาง | ปฏิรูปที่ดินจังหวัดเพชรบุรี | ประพันธ์ | คำบาง |  |
| ๙ | น.ส.เบญจกุล | แสงสว่าง | นักวิชาการปฏิรูปที่ดินปฏิบัติการ | เบญจกุล | แสงสว่าง |  |
| ๑๐ | นายสาธิต | ชาวไชย | นักวิชาการปฏิรูปที่ดินปฏิบัติการ | สาธิต | ชาวไชย |  |
| ๑๑ | น.ส.สาวิตรี | ยอดหอม | นิติกร | สาวิตรี | ยอดหอม |  |
| ๑๒ | นายชาญณรงค์ | ศรีเกตุ | นิติกรปฏิบัติการ | ชาญณรงค์ | ศรีเกตุ |  |
| ๑๓ | นางพวงเพชร | ขำสี | จพง.การเงินและบัญชีชำนาญงาน รักษาราชการแทนผู้อำนวยการกองคลัง | พวงเพชร | ขำสี |  |
| ๑๔ | น.ส.วีนา | จันทร์สุขพุ่ม | เจ้าพนักงานธุรการปฏิบัติงาน | วีนา | จันทร์สุขพุ่ม |  |

**เริ่มประชุมเวลา ๐๙.๓๐ น.**

 เมื่อที่ประชุมพร้อมแล้ว นายโอภาส เพ็งอุดม ตำแหน่ง ประธานสภาองค์การบริหารส่วนตำบล เขากระปุก ประธานในที่ประชุม ได้กล่าวเปิดประชุมและดำเนินการประชุมตามระเบียบวาระ ดังนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

**ประธานสภา อบต.เขากระปุก** - ตามที่ สภาองค์การบริหารส่วนตำบลเขากระปุก ได้มีมติกำหนดสมัยประชุมสามัญประจำปี พ.ศ.๒๕๖๑ ของสภาองค์การบริหารส่วนตำบลเขากระปุก ในคราวประชุมสภาองค์การบริหารส่วนตำบลสมัยสามัญประจำปี พ.ศ.๒๕๖๑ สมัยที่ ๑ ครั้งที่ ๑/๒๕๖๑ เมื่อวันที่ ๕ กุมภาพันธ์ ๒๕๖๑ โดยอาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และที่แก้ไขเพิ่มเติมถึง (ฉบับที่ ๖) พ.ศ.๒๕๕๒ มาตรา ๕๓ และระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติมถึง (ฉบับที่ ๒) พ.ศ.๒๕๕๔ หมวด ๑ ข้อ ๑๑ ซึ่งกำหนดสมัยประชุมสามัญ ประจำปี พ.ศ.๒๕๖๑ สมัยที่ ๔ เริ่มตั้งแต่วันที่ ๑๖ – ๓๐ ตุลาคม ๒๕๖๑ มีกำหนด ๑๕ วัน นั้น จึงได้เชิญสมาชิกสภา อบต.ทุกท่าน มาประชุมสมัยสามัญประจำปี พ.ศ.๒๕๖๑ สมัยที่ ๔ ครั้งที่ ๑/๒๕๖๑ ในวันนี้

**ที่ประชุม** **- รับทราบ**

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**ประธานสภา อบต.เขากระปุก** - ขอเชิญเลขานุการสภา อบต. อ่านรายงานการประชุมสภา อบต. สมัยสามัญประจำปี พ.ศ.๒๕๖๑ สมัยที่ ๓ ครั้งที่ ๒/๒๕๖๑ เมื่อวันที่ ๑๕ สิงหาคม ๒๕๖๑ ให้ที่ประชุมทราบ พร้อมกับให้สมาชิกสภา อบต. ทุกท่านได้ดูรายละเอียดตามรายงานที่แจกให้แล้ว

**ประธานสภา อบต.เขากระปุก** - ขอมติที่ประชุมรับรองรายงานการประชุม

**ที่ประชุม** - ไม่มีการแก้ไขเปลี่ยนแปลง และมีมติรับรองรายงานการประชุมสภาองค์การบริหารส่วนตำบลเขากระปุก สมัยสามัญประจำปี พ.ศ.๒๕๖๑ สมัยที่ ๓ ครั้งที่ ๒/๒๕๖๑ เมื่อวันที่ ๑๕ สิงหาคม ๒๕๖๑

 **- มีมติรับรองรายงานการประชุม จำนวน ๒๔ เสียง**

 **- ไม่รับรองรายงานการประชุม ไม่มี**

**- งดออกเสียง จำนวน ๑ เสียง**

**ระเบียบวาระที่ ๓ ๓.๑ เรื่องรายงานการติดตามและประเมินผลแผนพัฒนา พ.ศ.๒๕๖๑**

**ประธานสภา อบต.เขากระปุก** - ขอเชิญผู้บริหารหรือผู้แทนชี้แจงรายละเอียดรายงานผลการดำเนินงานในรอบปีงบประมาณ พ.ศ.๒๕๖๑ ต่อทีประชุมสภา อบต. เพื่อให้สมาชิกสภา อบต. ทราบ

**นายณฐพล น้อยสำราญ** **-** ขอรายงานผลการดำเนินงานในรอบปีงบประมาณ พ.ศ.๒๕๖๐ ต่อที่ประชุมสภา

**รองนายก อบต.เขากระปุก** อบต. ดังนี้

ด้วยระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติม (ฉบับที่ ๓) พ.ศ. ๒๕๖๑ ข้อ ๓๐(๕) กำหนดให้ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน โดยภายในเดือนธันวาคมของทุกปี

ดังนั้นเพื่อการปฏิบัติให้เป็นไปตามเจตนารมณ์ของระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติม (ฉบับที่ ๓) พ.ศ.๒๕๖๑ องค์การบริหารส่วนตำบลเขากระปุก จึงขอประกาศผลการดำเนินงานการจัดทำงบประมาณ การใช้จ่าย และผลการดำเนินงาน รวมทั้งการติดตามและประเมินผลแผนพัฒนาท้องถิ่นในรอบปีงบประมาณ พ.ศ. 2561 มาเพื่อให้ประชาชนได้มีส่วนร่วมในการตรวจสอบและกำกับการบริหารจัดการ องค์การบริหารส่วนตำบลเขากระปุก ดังนี้

**ก. วิสัยทัศน์ ขององค์การบริหารส่วนตำบลเขากระปุก**

 "สาธารณูปโภคครบครัน ประชาชนมีคุณภาพชีวิตที่ดีทรัพยากรธรรมชาติและสิ่งแวดล้อมมีความยั่งยืน มีการบริหารจัดการที่ดี"

**ข. พันธกิจ**

๑. พัฒนาระบบสาธารณูปโภคให้ได้มาตรฐานและเพียงพอต่อความต้องการของ

 ประชาชน

๒. พัฒนาคุณภาพชีวิตของประชาชนให้ดีขึ้น

๓. รักษาทรัพยากรธรรมชาติและสิ่งแวดล้อมให้ยั่งยืน

๔. พัฒนากระบวนการบริหารจัดการที่ดีให้องค์กรและการมีส่วนร่วมของ

 ประชาชน

**ค.ยุทธศาสตร์การพัฒนา** ขององค์การบริหารส่วนตำบลเขากระปุกได้กำหนดยุทธศาสตร์และแนวทางการพัฒนายุทธศาสตร์ไว้ 4 ยุทธศาสตร์ ดังนี้

๑. ยุทธศาสตร์การพัฒนาด้านโครงสร้างพื้นฐาน

๒. ยุทธศาสตร์การพัฒนาด้านสังคมและคุณภาพชีวิต

๓. ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และ

 บริหารจัดการอนุรักษ์ทรัพยากรธรรมชาติและสิ่งแวดล้อม

๔. ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กร

 และการมีส่วนร่วมของประชาชน

 **ง.การวางแผน**

 องค์การบริหารส่วนตำบลเขากระปุก ได้จัดทำแผนพัฒนาท้องถิ่น (พ.ศ. ๒๕๖๑-๒๕๖๔) ตามกระบวนการที่บัญญัติไว้ในระเบียบกระทรวงมหาดไทย โดยผ่านการมีส่วนร่วมของประชาชน เช่น การจัดเวทีประชาคม การประชุมกรรมการชุมชน เพื่อรับฟังปัญหาและความต้องการที่แท้จริงของประชาชนในพื้นที่ ก่อนนำมาจัดทำโครงการเพื่อพัฒนาพื้นที่ และบรรจุไว้ในแผนพัฒนาท้องถิ่น ต่อไป

 องค์การบริหารส่วนตำบลเขากระปุก ได้ประกาศใช้แผนพัฒนาท้องถิ่น (พ.ศ. ๒๕๖๑-๒๕๖๔) เมื่อวันที่ ๓๑ ตุลาคม ๒๕๕๙ โดยได้กำหนดโครงการที่จะดำเนินการตามแผนพัฒนาท้องถิ่น (พ.ศ. ๒๕๖๑-๒๕๖๔) ไว้ ดังนี้

|  |  |  |  |  |
| --- | --- | --- | --- | --- |
| **ยุทธศาสตร์** | **2561** | **2562** | **2563** | **2564** |
| **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** |
| 1.ยุทธศาสตร์การพัฒนาด้านโครงสร้างพื้นฐาน | 74 | 56,913,400.00 | 74 | 64,446,200.00 | 70 | 52,457,300.00 | 225 | 266,588,800.00 |
| 2.ยุทธศาสตร์การพัฒนาด้านสังคมและคุณภาพชีวิต | 87 | 17,450,952.00 | 89 | 22,183,852.00 | 90 | 21,411,752.00 | 90 | 21,274,852.00 |
| 3.ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม | 18 | 805,000.00 | 16 | 670,000.00 | 17 | 790,000.00 | 16 | 670,000.00 |
| 4.ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กรและการมีส่วนร่วมของประชาชน | 31 | 4,581,000.00 | 27 | 3,151,000.00 | 29 | 2,141,000.00 | 29 | 2,241,000.00 |
| **รวม** | **210** | **79,750,352.00** | **206** | **90,451,052.00** | **206** | **76,800,052.00** | **360** | **290,774,652.00** |

 **จ.การจัดทำงบประมาณ**

 ผู้บริหารองค์การบริหารส่วนตำบลเขากระปุก ได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ.๒๕๖๑ เมื่อวันที่ ๑๔ กันยายน ๒๕๖๐ โดยมีโครงการที่บรรจุอยู่ในข้อบัญญัติงบประมาณ จำนวน ๙๗ โครงการงบประมาณ ๓๒,๔๗๘,๐๖๑ บาท สามารถจำแนกตามยุทธศาสตร์ ได้ดังนี้

|  |  |  |
| --- | --- | --- |
| **ยุทธศาสตร์** | **โครงการ** | **งบประมาณตามข้อบัญญัติ** |
| 1.ยุทธศาสตร์การพัฒนาด้านโครงสร้างพื้นฐาน | 34 | 14,972,300.00 |
| 2.ยุทธศาสตร์การพัฒนาด้านสังคมและคุณภาพชีวิต | 49 | 16,430,761.00 |
| 3.ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม | 8 | 182,000.00 |
| 4.ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กรและการมีส่วนร่วมของประชาชน | 6 | 893,000.00 |
| **รวม** | 97 | 32,478,061.00 |

**ฉ. การใช้จ่ายงบประมาณ**

องค์การบริหารส่วนตำบลเขากระปุก มีการใช้จ่ายงบประมาณในการดำเนินโครงการตามข้อบัญญัติงบประมาณ โดยได้มีการก่อหนี้ผูกพัน/ ลงนามในสัญญา รวม ๙๗ โครงการ จำนวนเงิน ๒๙,๔๒๘,๔๐๐ บาท มีการเบิกจ่ายงบประมาณ จำนวน ๙๓ โครงการ จำนวนเงิน ๒๘,๒๐๘,๕๖๘ บาท สามารถจำแนกตามยุทธศาสตร์ ได้ดังนี้

|  |  |  |  |  |
| --- | --- | --- | --- | --- |
| **ยุทธศาสตร์** | **โครงการ** | **การก่อหนี้ผูกพัน/ลงนามในสัญญา** | **โครงการ** | **การเบิกจ่ายงบประมาณ** |
| 1. ยุทธศาสตร์การพัฒนาด้านโครงสร้างพื้นฐาน | 34 | 13,305,353.00 | 33 | 12,860,521.00 |
| 2. ยุทธศาสตร์การพัฒนาด้านสังคมและคุณภาพชีวิต | 49 | 15,319,733.45 | 47 | 14,914,733.45 |
| 3. ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม | 8 | 130,074.00 | 8 | 130,074.00 |
| 4. ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กรและการมีส่วนร่วมของประชาชน | 6 | 673,240.00 | 5 | 303,240.00 |
| **รวม** | 97 | 29,428,400.45 | 93 | 28,208,568.45 |

**สรุปผลการดำเนินงาน** รวม ๙๗ โครงการจำนวนเงิน ๒๙,๔๒๘,๔๐๐.๔๕

บาท มีการเบิกจ่ายงบประมาณ จำนวน ๙๓ โครงการจำนวนเงิน ๒๘,๒๐๘,๕๖๘.๔๕ บาท ผลการดำเนินงานคิดเป็น ๔๖.๑๙ %

 (ผลการดำเนินงาน=โครงการที่ดำเนินการ/โครงการที่อยู่ในแผนพัฒนา)x๑๐๐)

 **หมายเหตุ**

 - รายงานผลการติดตามและประเมินผลแผนพัฒนา ประจำปี พ.ศ. ๒๕๖๑ ขององค์การบริหารส่วนตำบลเขากระปุกมีการอนุมัติงบประมาณ จำนวน ๙๗ โครงการ

 - โครงการที่ดำเนินการก่อหนี้ผูกพัน/ลงนามในสัญญา จำนวน ๙๓ โครงการ

- โครงการที่อยู่ระหว่างดำเนินการก่อหนี้ผูกพัน/ลงนามในสัญญา จำนวน ๔ โครงการ ได้แก่

 ๑. โครงการก่อสร้างถนนคอนกรีตเสริมเหล็กหมู่ที่ ๗ เชื่อมต่อหมู่ที่ ๓

 ๒. โครงการก่อสร้างรั้วศูนย์พัฒนาเด็กเล็กบ้านเขาอ่างแก้ว

 ๓. โครงการก่อสร้างป้ายศูนย์พัฒนาเด็กเล็กบ้านหนองโรง

 ๔. โครงการปรับปรุงศาลาอเนกประสงค์องค์การบริหารส่วนตำบลเขากระปุก

**ที่ประชุม** **- รับทราบ**

**๓.๒ เรื่องประกาศใช้แผนพัฒนาท้องถิ่น (พ.ศ.๒๕๖๑ – ๒๕๖๔) แก้ไข ครั้งที่ ๒**

**ประธานสภา อบต.เขากระปุก** - ขอเชิญผู้บริหารหรือผู้แทนรายงานประกาศใช้แผนพัฒนาท้องถิ่นสี่ปี (พ.ศ.๒๕๖๑ –

๒๕๖๔) แก้ไข ครั้งที่ ๒ ให้ที่ประชุมสภา อบต.ทราบ

**นายณฐพล น้อยสำราญ** -ด้วยองค์การบริหารส่วนตำบลเขากระปุก ได้จัดทำแผนพัฒนาท้องถิ่น (พ.ศ.

**รองนายก อบต.เขากระปุก** ๒๕๖๑-๒๕๖๔) แก้ไข ครั้งที่ ๒ ตามระเบียบกระทรวงมหาดไทย ว่าด้วย การจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติม (ฉบับที่ ๓ ) พ.ศ.๒๕๖๑ แล้วเสร็จแล้ว

 อาศัยอำนาจตามความในข้อ ๒๑ แห่งระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มถึง (ฉบับที่ ๓) พ.ศ.๒๕๖๑ องค์การบริหารส่วนตำบลเขากระปุก จึงขอประกาศให้ใช้แผนพัฒนาท้องถิ่น (พ.ศ.๒๕๖๑-๒๕๖๔) แก้ไข ครั้งที่ ๒ เพื่อใช้เป็นแนวทางในการพัฒนาตำบลต่อไป ประกาศ ณ วันที่ ๑๐ เดือน ตุลาคม พ.ศ.๒๕๖๑

**บัญชีแก้ไขแผนพัฒนาท้องถิ่น พ.ศ.๒๕๖๑-๒๕๖๔**

**องค์การบริหารส่วนตำบลเขากระปุก อำเภอท่ายาง จังหวัดเพชรบุรี**

ข้อความเดิม

|  |  |  |  |  |  |  |
| --- | --- | --- | --- | --- | --- | --- |
| **ที่** | **ยุทธศาสตร์การพัฒนา** | **แผนงาน** | **หน้าที่-ลำดับ** | **งบประมาณ** | **คำชี้แจงแผนงาน/โครงการที่ขอแก้ไข** | **หมายเหตุ** |
| ๑ | ยุทธศาสตร์การพัฒนาด้านสังคมและคุณภาพชีวิต | แผนงาน งบกลาง | หน้าที่ ๑๑๗ ลำดับที่ ๒ แผนพัฒนาท้องถิ่นสี่ปี พ.ศ.๒๕๖๑-๒๕๖๔ | ๗,๙๑๕,๒๐๐ | โครงการสงเคราะห์เบี้ยยังชีพคนชรา | การแก้ไขครั้งนี้เพื่อให้มีความสอดคล้องกับการบริหารงบประมาณ |
| ๒ | ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กร และการมีส่วนร่วมของประชาชน | แผนงานบริหารงานทั่วไป | หน้าที่ ๑๓๑ ลำดับที่ ๗ แผนพัฒนาท้องถิ่นสี่ปี พ.ศ.๒๕๖๑-๒๕๖๔ | ๔๐,๐๐๐ | โครงการส่งเสริมคุณธรรมจริยธรรมในการปฏิบัติงานของข้าราชการและพนักงานขององค์การบริหารส่วนตำบลเขากระปุก | การแก้ไขครั้งนี้เพื่อให้มีความคล่องตัวในการบริหารโครงการ |
| ๓ | ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กร และการมีส่วนร่วมของประชาชน | แผนงานบริหารงานทั่วไป | หน้าที่ ๑๓๒ ลำดับที่ ๑๐ แผนพัฒนาท้องถิ่นสี่ปี พ.ศ.๒๕๖๑-๒๕๖๔ | ๑๐,๐๐๐ | โครงการส่งเสริมการป้องกันและปราบปรามการทุจริตในการปฏิบัติงานของข้าราชการและพนักงานขององค์การบริหารส่วนตำบลเขากระปุก | การแก้ไขครั้งนี้เพื่อให้มีความคล่องตัวในการบริหารโครงการ |

ข้อความใหม่

|  |  |  |  |  |  |  |
| --- | --- | --- | --- | --- | --- | --- |
| **ที่** | **ยุทธศาสตร์การพัฒนา** | **แผนงาน** | **หน้าที่-ลำดับ** | **งบประมาณ** | **คำชี้แจงแผนงาน/โครงการที่ขอแก้ไข** | **หมายเหตุ** |
| ๑ | ยุทธศาสตร์การพัฒนาด้านสังคมและคุณภาพชีวิต | แผนงานงบกลาง | หน้าที่ ๔ ลำดับที่ ๑แผนพัฒนาท้องถิ่น พ.ศ.๒๕๖๑-๒๕๖๔ แก้ไข ครั้งที่ ๒ | ๗,๙๑๕,๒๐๐ | โครงการสงเคราะห์เบี้ยยังชีพผู้สูงอายุ | การแก้ไขครั้งนี้เพื่อให้มีความสอดคล้องกับการบริหารงบประมาณ |
| ๒ | ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กร และการมีส่วนร่วมของประชาชน | แผนงานบริหารงานทั่วไป | หน้าที่ ๕ ลำดับที่ ๑แผนพัฒนาท้องถิ่นพ.ศ.๒๕๖๑-๒๕๖๔ แก้ไข ครั้งที่ ๒ | ๔๐,๐๐๐ | โครงการส่งเสริมคุณธรรมจริยธรรมในการปฏิบัติงานขององค์การบริหารส่วนตำบลเขากระปุก | การแก้ไขครั้งนี้เพื่อให้มีความคล่องตัวในการบริหารโครงการ |
| ๓ | ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กร และการมีส่วนร่วมของประชาชน | แผนงานบริหารงานทั่วไป | หน้าที่ ๕ ลำดับที่ ๒แผนพัฒนาท้องถิ่นพ.ศ.๒๕๖๑-๒๕๖๔ แก้ไข ครั้งที่ ๒ | ๑๐,๐๐๐ | โครงการส่งเสริมการป้องกันและปราบปรามการทุจริตในการปฏิบัติงานขององค์การบริหารส่วนตำบลเขากระปุก | การแก้ไขครั้งนี้เพื่อให้มีความคล่องตัวในการบริหารโครงการ |

**ที่ประชุม - รับทราบ**

**๓.๓ เรื่อง เสนอแผนพัฒนาพื้นที่และชี้แจงทำความเข้าใจโครงการฯ ของสำนักงานการปฏิรูปที่ดินจังหวัดเพชรบุรี**

**ประธานสภาอบต.เขากระปุก** - ขอเชิญปฏิรูปที่ดินจังหวัดเพชรบุรีหรือผู้แทนชี้แจงรายละเอียด ต่อที่ประชุมสภา อบต. เพื่อให้สมาชิกสภาอบต. ทราบ

**นายประพันธ์ คำบาง** -เรียน ประธานสภา อบต. สมาชิกสภา อบต. และผู้บริหาร อบต.เขากระปุก ทุกท่าน

**ปฏิรูปที่ดินจังหวัดเพชรบุรี** วันนี้สำนักงานปฏิรูปที่ดินจังหวัดเพชรบุรี ได้ขอเข้าร่วมประชุม เพื่อนำเสนอแผนพัฒนาพื้นที่และชี้แจงทำความเข้าใจโครงการฯ ดังนี้

คณะรัฐมนตรีได้มีมติ เมื่อวันที่ ๓ กุมภาพันธ์ ๒๕๕๒ เห็นชอบหลักการแก้ไขปัญหาที่ดินทำกินให้แก่เกษตรกรสภาประชาชน ๔ ภาค โดยมอบหมายให้สำนักงานการปฏิรูปที่ดินเพื่อเกษตรกรรม (ส.ป.ก.) ดำเนินการตามพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ เพื่อจัดซื้อที่ดินและนำมาจัดให้กับเกษตรกรสภาประชาชน ๔ ภาค จำนวน ๑,๘๘๙ ราย ส.ป.ก.เพชรบุรี ได้ดำเนินการจัดซื้อที่ดิน (มีหนังสือสำคัญโฉนดที่ดินและ น.ส.3ก) ในท้องที่ตำบลกลัดหลวง และตำบลเขากระปุก อำเภอท่ายาง จังหวัดเพชรบุรี ของ บสท.และเอกชน จำนวน ๑๔๗ แปลง เนื้อที่ประมาณ ๓,๕๖๕-๑-๒๐.๙ ไร่ ราคารวม ๑๗๘,๔๒๕,๓๗๕ บาท โดยมีพระราชกฤษฎีกากำหนดเขตที่ดินในท้องที่ตำบลกลัดหลวง และตำบลเขากระปุก อำเภอท่ายาง จังหวัดเพชรบุรี ให้เป็นเขตปฏิรูปที่ดิน พ.ศ. ๒๕๕๔ ประกาศในราชกิจจานุเบกษา เมื่อวันที่ ๑๗ มิถุนายน ๒๕๕๔ และได้จดทะเบียนสิทธิและนิติกรรมรับโอนสิทธิในที่ดิน เมื่อวันที่ ๒๐ กรกฎาคม ๒๕๕๔ และวันที่ ๑๐ พฤษภาคม ๒๕๕๕

พื้นที่โครงการทั้งหมด จำนวน ๑๔๗ แปลง เนื้อที่ ๓,๕๖๕-๑-๒๐.๙ ไร่ ที่ดินของบรรษัทบริหารสินทรัพย์ไทย (บสท.) จำนวน ๑๔๔ แปลง เนื้อที่ ๓,๕๓๑-๑-๗๓.๙ ไร่ และที่ดินของเอกชน จำนวน ๓ แปลง เนื้อที่ ๓๓-๓-๔๗ ไร่

ข้อมูลพื้นที่รังวัดปูผัง แบ่งแปลง

แปลงที่ดินเกษตรกรรม ๒๗๕ แปลง เนื้อที่ ๓,๒๑๑-๓-๗๕ ไร่

แปลงที่ดินชุมชน ๒๓๘ แปลง เนื้อที่ ๑๑๗-๑-๕๘ ไร่

ลานเอนกประสงค์ ๒ แปลง เนื้อที่ ๙-๐-๔๖ ไร่

สระน้ำ (ส.ป.ก.) ๑๑ สระ เนื้อที่ ๑๓๕-๒-๔๒ ไร่

สระน้ำ/คลองส่ง/บ่อลูกรัง ๑๑ แห่ง เนื้อที่ ๕๕-๓-๔๑ ไร่

พื้นที่กันทางชุมชน/ทางตัดใหม่/ขยาย เนื้อที่ ๓๐-๓-๗๑ ไร่

สรุปการจัดที่ทำกินให้เกษตรกรโครงการแก้ไขปัญหาที่ดินทำกินเกษตรกรสภาประชาชน ๔ ภาค จังหวัดเพชรบุรี ดังนี้

พื้นที่โครงการ จำนวน ๓,๕๖๕-๑-๒๐.๙ ไร่ รองรับเกษตรกรได้ ๒๓๘ รายๆละ ๑๔ ไร่ ทำสัญญาแล้ว ๑๔๓ ราย จำนวน ๒,๒๐๐ ไร่ คงเหลือพื้นที่แปลงว่าง ๙๕ ราย จำนวน ๑,๓๓๐ ไร่

การพัฒนาโครงสร้างพื้นฐาน มีสระเก็บน้ำเดิม จำนวน ๔ สระ ส.ป.ก. มีแผนงานขุดลอก ในปีงบประมาณ ๒๕๖๒ โดยมูลนิธิอุทกพัฒน์ จำนวน ๒ สระ ส.ป.ก.กันพื้นที่เป็นสระเก็บน้ำ จำนวน ๑๑ สระ เนื้อที่ ๑๓๕-๒-๗๕ ไร่ ดำเนินการแล้ว จำนวน ๗ สระ ยังไม่ได้ดำเนินการ จำนวน ๔ สระ ( สระ ๑,๒,๖ และ ๑๑) ส.ป.ก.มีแผนงานขุดลอก ในปีงบประมาณ ๒๕๖๒ โดยมูลนิธิอุทกพัฒน์ จำนวน ๔ สระ ด้านการคมนาคม ส.ป.ก. ได้ดำเนินการออกแบบก่อสร้างไว้แล้วรอการจัดทำแผนของบประมาณ โดยจะดำเนินการจัดทำแผนของบประมาณก่อสร้างตามความจำเป็น มีถนนลูกรังสายหลัก จำนวน ๒๐ สาย รวมระยะทาง ๗.๒๖๗ กม. ถนนลูกรังสายซอย จำนวน ๒๕ สาย รวมระยะทาง ๒๒.๘๔๘ กม.

ปัญหาที่พบในพื้นที่โครงการ ได้แก่ ปัญหาการบุกรุกพื้นที่โดยกลุ่มคนที่ไม่ใช่เกษตรกรตามมติ ครม. ปัญหาความขัดแย้งระหว่างผู้ได้รับการจัดที่ดินกับชุมชน ปัญหาด้านการสร้างความเข้าใจและประชาสัมพันธ์โครงการ ปัญหาด้านข้อกฎหมายกับการปฏิบัติ ปัญหาด้านการใช้ทรัพยากรในพื้นที่ เช่น แหล่งน้ำ ลูกรัง ปัญหาด้านการใช้ที่ดิน และปัญหาอื่นๆ

**ประธานสภา อบต.เขากระปุก** - สมาชิกสภา อบต. มีข้อเสนอแนะหรือซักถามในเรื่องใด ขอเชิญครับ

**นายประเสริฐ เต็มดี** - ผมขอสอบถามว่า พื้นที่ดังกล่าวจะนำมาจัดให้กับราษฎรที่ที่อาศัยอยู่ในพื้นที่ได้

**สมาชิกสภา อบต.หมู่ที่ ๑๔** หรือไม่

**นายประพันธ์ คำบาง** -การจัดที่ดินให้กับราษฎรที่อาศัยอยู่ในพื้นที่ หากคณะรัฐมนตรีได้มีมติยกเลิก มติ

**ปฏิรูปที่ดินจังหวัดเพชรบุรี** ครม. เมื่อวันที่ ๓ กุมภาพันธ์ ๒๕๕๒ ก็สามารถนำมาจัดที่ดินให้กับราษฎรที่มีคุณสมบัติตามหลักเกณฑ์ได้

**ที่ประชุม - รับทราบ**

**ระเบียบวาระที่ ๔ ๔.๑ เรื่องพิจารณาร่างแผนพัฒนาท้องถิ่น (พ.ศ.๒๕๖๑–๒๕๖๔) เพิ่มเติมฉบับที่ ๓**

**ประธานสภา อบต.เขากระปุก** - ขอเชิญผู้บริหารหรือผู้แทนรายงานร่างแผนพัฒนาท้องถิ่น (พ.ศ.๒๕๖๑ – ๒๕๖๔)เพิ่มเติม/ ฉบับที่ ๓ ให้ที่ประชุมสภาอบต.พิจารณา

**นายชาตรี เพ็งอุดม** **-** ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครอง

**รองนายก อบต.เขากระปุก** ส่วนท้องถิ่น พ.ศ. ๒๕๔๘ แก้ไขเพิ่มถึง (ฉบับที่ ๓) พ.ศ.๒๕๖๑ ข้อ ๒๒ เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นได้ โดยให้ดำเนินการตามขั้นตอน ดังนี้

(๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น

(๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

(๓) ผู้บริหารท้องถิ่นพิจารณาอนุมัติร่างแผนพัฒนาท้องถิ่นที่เพิ่มเติมหรือเปลี่ยนแปลงและประกาศใช้แผนพัฒนาท้องถิ่นที่เพิ่มเติมหรือเปลี่ยนแปลง

เพื่อให้เป็นไปตามกฎหมายว่าด้วยสภาตำบลและองค์การบริหารส่วนตำบล สำหรับองค์การบริหารส่วนตำบลให้ผู้บริหารท้องถิ่นเสนอร่างแผนพัฒนาท้องถิ่นที่เพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้ต่อไป”

สำหรับแผนพัฒนาท้องถิ่น (พ.ศ.๒๕๖๑-๒๕๖๔) (เพิ่มเติม ฉบับที่ ๓)ขององค์การบริหารส่วนตำบลเขากระปุกที่ผู้บริหาร อบต. ได้นำเสนอให้สภาได้พิจารณาในวันนี้ ซึ่งได้ผ่านการดำเนินการตามขั้นตอนตามระเบียบที่เกี่ยวข้องแล้ว ดังนี้

- คณะกรรมการสนับสนุนการจัดทำแผนพัฒนาฯ ได้รวบรวมแนวทางและข้อมูลนำมาวิเคราะห์เพื่อจัดทำร่างแผนพัฒนาท้องถิ่น (พ.ศ.๒๕๖๑-๒๕๖๔) (เพิ่มเติม ฉบับที่ ๓) เมื่อวันที่ ๙ ตุลาคม ๒๕๖๑ เพื่อเสนอคณะกรรมการพัฒนาองค์การบริหารส่วนตำบลเขากระปุก

- คณะกรรมการพัฒนาองค์การบริหารส่วนตำบลเขากระปุก พิจารณาให้ความเห็นชอบ ร่างแผนพัฒนาท้องถิ่น (พ.ศ.๒๕๖๑-๒๕๖๔) (เพิ่มเติม ฉบับที่ ๓) เมื่อวันที่ ๑๑ ตุลาคม ๒๕๖๑

- คณะกรรมการพัฒนาองค์การบริหารส่วนตำบลเขากระปุก ได้ดำเนินการจัดประชุมประชาคมตำบล ในวันที่ ๑๖ ตุลาคม ๒๕๖๑ และนำปัญหาความต้องการที่ได้จากการจัดประชุมประชาคมมาเป็นข้อมูลในการจัดทำแผนพัฒนาท้องถิ่น (พ.ศ.๒๕๖๑-๒๕๖๔) (เพิ่มเติม ฉบับที่ ๓)

- คณะกรรมการพัฒนาองค์การบริหารส่วนตำบลเขากระปุกได้เสนอร่างแผนให้ผู้บริหารท้องถิ่นนำเสนอร่างแผนพัฒนาท้องถิ่น (พ.ศ.๒๕๖๑-๒๕๖๔) (เพิ่มเติม ฉบับที่ ๓) ต่อสภาองค์การบริหารส่วนตำบลเขากระปุก เพื่อพิจารณาต่อไป

โดยร่างแผนพัฒนาท้องถิ่น(พ.ศ.๒๕๖๑-๒๕๖๔) (เพิ่มเติม ฉบับที่ ๓) ขององค์การบริหารส่วนตำบลเขากระปุก ประกอบไปด้วย รายละเอียดโครงการพัฒนา (ฉบับที่ ๓) บัญชีสรุปโครงการพัฒนา (แบบ ผ.๐๗) และรายละเอียดโครงการพัฒนา (แบบ ผ.๐๑) บัญชีครุภัณฑ์ (แบบ ผ.๐๘)

จึงขอเสนอให้ที่ประชุมสภา อบต.ได้พิจารณา รายละเอียดปรากฏตามเอกสารร่างแผนพัฒนาที่ได้ส่งให้ทุกท่านได้ศึกษาแล้ว

**ประธานสภา อบต.เขากระปุก** - ให้เวลาสมาชิกสภา อบต. ๑๐ นาที ในการตรวจสอบรายละเอียดของร่างแผนพัฒนาท้องถิ่น (พ.ศ.๒๕๖๑ - ๒๕๖๔) (เพิ่มเติม ฉบับที่ ๓)

**ประธานสภา อบต.เขากระปุก** - มีท่านใดจะแก้ไขร่างแผนพัฒนาท้องถิ่น (พ.ศ.๒๕๖๑ - ๒๕๖๔) (เพิ่มเติม ฉบับที่ ๓) หรือไม่

**ประธานสภา อบต.เขากระปุก - เมื่อไม่มีท่านใดมีข้อเสนอเพิ่มเติม ผมขอมติที่ประชุมว่าเห็นชอบร่างแผนพัฒนาท้องถิ่น (พ.ศ.๒๕๖๑ - ๒๕๖๔)** **(เพิ่มเติม ฉบับที่ ๓)** **หรือไม่**

**มติที่ประชุม - เห็นชอบ จำนวน ๒๔ เสียง**

 **- ไม่เห็นชอบ ไม่มี**

 **- งดออกเสียง จำนวน ๑ เสียง**

**๔.๒ เรื่อง พิจารณาพื้นที่เตรียมการประกาศเป็นเขตห้ามล่าสัตว์ป่า บ้านโรง การเพิ่มพื้นที่ป่าอนุรักษ์ตามกฎหมาย**

**ประธานสภา อบต.เขากระปุก** - ขอเชิญหัวหน้าหน่วยควบคุมพื้นที่เตรียมประกาศเป็นเขตห้ามล่าสัตว์ป่าบ้านโรง ชี้แจงรายละเอียดพื้นที่เตรียมการประกาศเป็นเขตห้ามล่าสัตว์ป่าบ้านโรง การเพิ่มพื้นที่ป่าอนุรักษ์ตามกฎหมาย ให้สมาชิกสภา อบต.ทราบและพิจารณาต่อไป

**หัวหน้าหน่วยควบคุมพื้นที่** - เรียนประธานสภา อบต. สมาชิกสภา อบต. ผู้บริหาร อบต. เขากระปุก ผู้ใหญ่บ้าน

**เตรียมประกาศเป็นเขตห้ามล่า** ผมขอชี้แจงรายละเอียดการเพิ่มพื้นที่ป่าอนุรักษ์ตามกฎหมาย เตรียมการประกาศเป็น

**สัตว์ป่าบ้านโรง** เขตห้ามล่าสัตว์ป่าบ้านโรง เพื่อพิจารณาดังต่อไปนี้

 แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ.๒๕๖๐-๒๕๖๔)

ยุทธศาสตร์ชาติ นโยบายรัฐบาล นโยบายกระทรวงทรัพยากรธรรมชาติและสิ่งแวดล้อมให้มีพื้นที่ป่าไม้ร้อยละ ๔๐ ของพื้นที่ประเทศ (ป่าอนุรักษ์ร้อยละ ๒๕ ป่าเศรษฐกิจร้อยละ ๑๕) พื้นที่ที่มีสภาพป่าสมบูรณ์มีทรัพยากรธรรมชาติที่สำคัญและมีค่า กำหนดให้เป็นพื้นที่ป่าอนุรักษ์ ตามกฎหมาย เช่น อุทยานแห่งชาติ เขตรักษาพันธุ์สัตว์ป่า หรือ เขตห้ามล่าสัตว์ป่า เพื่ออำนวยประโยชน์และรักษาเสถียรภาพของระบบนิเวศได้อย่างยั่งยืน

ขั้นตอนการดำเนินงาน

๑.กรมป่าไม้ ร่วมกับ กรมอุทยานแห่งชาติฯ พิจารณาพื้นที่ป่าที่มีสภาพสมบูรณ์ควรสงวนรักษาไว้ในลักษณะป่าอนุรักษ์

๒.กรมป่าไม้ส่งมอบพื้นที่ให้กับกรมอุทยานฯ เพื่อส่งเจ้าหน้าที่เข้าดำเนินการสำรวจรายละเอียดในพื้นที่ฯ โดยให้พนักงานเจ้าหน้าที่ในสังกัดกรมอุทยานแห่งชาติฯ ผู้ที่ได้รับคำสั่งเป็นผู้รับผิดชอบฯ เข้าไปกระทำการสำรวจและดำเนินการต่างๆ เพื่อประโยชน์ในการควบคุม ดูแลรักษาป่าสงวนแห่งชาติตามมาตรา ๑๗ (๑) และมาตรา ๓๒ แห่ง พ.ร.บ.ป่าไม้ พุทธศักราช ๒๔๘๔ และมาตรา ๑๙ แห่ง พ.ร.บ. ป่าสงวนแห่งชาติ พ.ศ.๒๕๐๗

๓.เจ้าหน้าที่เข้าดำเนินการสำรวจรวบรวมข้อมูลสภาพพื้นที่ ทรัพยากรป่าไม้ สัตว์ป่าโดย กันพื้นที่ทำกินของราษฎร และพื้นที่ที่มีภาระผูกพันต่างๆ ออกจากพื้นที่เป้าหมาย

๔.นำข้อมูลการสำรวจเข้าสู่การพิจารณา รับฟังความคิดเห็นจากองค์กรปกครองส่วนท้องถิ่น

๕.นำข้อมูลการสำรวจเข้าสู่การพิจารณาให้ความเห็นชอบจาก คณะกรรมการป้องกันและปราบปรามการบุกรุกทำลายทรัพยากรป่าไม้ประจำจังหวัด (คปป.จังหวัด)

๖.สรุปผลการสำรวจพร้อมข้อมูลที่เกี่ยวข้องรายงานกรมอุทยานฯ

๗.กรมอุทยานฯ สรุปข้อมูลเสนอคณะกรรมการสงวนและคุ้มครองสัตว์ป่าหรือคณะกรรมการอุทยานแห่งชาติ พิจารณา

รายงานการสำรวจพื้นที่ เพื่อเตรียมประกาศจัดตั้งเขตห้ามล่าสัตว์ป่า
บ้านโรง ตั้งอยู่ในท้องที่ ตำบลเขาใหญ่ ตำบลดอนขุนห้วย ตำบลห้วยทรายเหนือ ตำบลสามพระยา อำเภอชะอำ และ ตำบลเขากระปุก ตำบลท่าไม้รวก อำเภอท่ายาง จังหวัดเพชรบุรี

ข้อมูลพื้นที่ควบคุมเพื่อสำรวจจัดตั้งเป็นเขตห้ามล่าสัตว์ป่าบ้านโรง พื้นที่ที่สำรวจจัดตั้งอยู่ในเขตป่าสงวนแห่งชาติป่าชะอำและป่าบ้านโรง มีพื้นที่อยู่ในท้องที่ อำเภอชะอำ และอำเภอท่ายาง จังหวัดเพชรบุรี มีพื้นประะมาณ ๕๙,๔๓๐ ไร่

ทิศเหนือ ติดต่อกับ ตำบลดอนขุนห้วย อำเภอชะอำ จังหวัดเพชรบุรี

ทิศใต้ ติดต่อกับ ตำบลสามพระยา และตำบลห้วยทรายเหนือ อำเภอชะอำ จังหวัดเพชรบุรี

ทิศตะวันออก ติดต่อกับ ตำบลเขาใหญ่ อำเภอชะอำ จังหวัดเพชรบุรี

ทิศตะวันตก ติดต่อกับ ตำบลเขากระปุก และตำบลท่าไม้รวก อำเภอท่ายาง จังหวัดเพชรบุรี

ลักษณะภูมิประเทศ ทางด้านตะวันตกต่อเนื่องกับพื้นที่ของเทือกเขาตะนาว-

ศรี ทิศตะวันออกมีเทือกเขาหินแกรนิต ในแนวเหนือใต้ มีป่าเต็งรัง และป่า เบญจพรรณขึ้นอยู่ทั่วไป เป็นแหล่งต้นน้ำที่สำคัญไหลลงสู่อ่างเก็บน้ำโดยรอบพื้นที่ และมีความสูงจากระดับน้ำทะเลปานกลาง ตั้งแต่ ๑๒-๖๔๒ เมตร จุดสูงสุดของพื้นที่ อยู่ทางทิศตะวันออกเฉียงใต้ของพื้นที่คือ ยอดเขาช่อม่วง สูงจากระดับน้ำทะเล ปานกลาง ๖๔๒ เมตร

 ทรัพยากรป่าไม้ พื้นที่ป่าสงวนแห่งชาติป่าชะอำ และป่าบ้านโรง บางส่วนยังคงมีสภาพป่าที่สมบูรณ์ เป็นแหล่งต้นน้ำลำธารที่สำคัญ เป็นพื้นที่ที่มีสภาพล่อแหลมเสี่ยงต่อการถูกบุกรุกทำลายเนื่องจากอยู่ใกล้แหล่งชุมชน สภาพป่าโดยทั่วไปเป็น ป่าผลัดใบ ประกอบด้วยป่าเต็งรัง และเบญจพรรณ พันธุ์ไม้เด่นที่พบได้แก่ เต็ง รัง เหียง มะขามป้อม ตะคร้อ ยอป่า ปรง เป้ง ประดู่ แดง มะค่าโมง สมอพิเภก งิ้วป่า ยมหิน ตะแบก มะกอก และไผ่ เป็นต้น

ทรัพยากรสัตว์ป่า จากการสำรวจพบสัตว์ป่า หรือร่องรอยของสัตว์ป่า เช่น รอยตีน รอยขี้

๑. สัตว์เลี้ยงลูกด้วยนม ได้แก่ เลียงผา เก้งหม้อ (สัตว์ป่าสงวนตาม พ.ร.บ. สงวนและคุ้มครองสัตว์ป่า พ.ศ. ๒๕๓๕ และสัตว์ป่าชนิดอื่นๆ เช่น กวาง เก้ง หมาจิ้งจอก อีเห็น ชะมด หมูป่า ลิง กระรอก เป็นต้น

๒. สัตว์เลื้อยคลาน ได้แก่ เต่า งูเหลือม งูเห่า กิ้งก่าหัวสีฟ้า แย้เหนือ เป็นต้น

๓. สัตว์ปีกจำพวกนก ได้แก่ นกจาบคาหัวสีเขียว นกเด้าดินทุ่ง นกกระจิบหญ้าอกเทา นกกระจิบธรรมดา นกกระจิบหญ้าสีเรียบ นกกระติ๊ดขี้หมู นกปรอดหน้านวล นกปรอดหัวสีเขม่า นกกาเหว่า และนกอีแพรดแถบอกดำ เป็น

๔. สัตว์สะเทินน้ำสะเทินบก ได้แก่ กบ อึ่งอ่าง เป็นต้น

ความเหมาะสมและความจำเป็นในการจัดตั้งเป็นเขตห้ามล่าสัตว์ป่าบ้านโรง๑.โดยลักษณะของพื้นที่ ลักษณะภูมิประเทศ ลักษณะทางนิเวศ ควรสงวน

รักษาไว้เป็นพื้นที่ป่าอนุรักษ์ เพื่อคงไว้ซึ่งพื้นที่ป่าต้นน้ำ และประโยชน์ในการรักษาระบบนิเวศและสิ่งแวดล้อม

๒.เป็นแหล่งที่อยู่อาศัยของสัตว์ป่าหลายชนิด

๓.การจัดตั้งเป็นเขตห้ามล่าสัตว์ป่าจะทำให้การดูแลรักษาทรัพยากรป่าไม้และสัตว์ป่า ในพื้นที่เป็นไปอย่างมีประสิทธิภาพ เนื่องจากมีการจัดตั้งหน่วยงาน และมีอัตรากำลังเจ้าหน้าที่เข้ารับผิดชอบ อย่างเป็นระบบ

๔.สามารถพัฒนาเป็นแหล่งท่องเที่ยวเชิงนิเวศ เชื่อมโยงกับการท่องเที่ยวรูปแบบอื่น ๆ

**ประธานสภา อบต.เขากระปุก** - มีท่านใดมีข้อเสนอแนะหรือซักถาม เกี่ยวกับการเพิ่มพื้นที่ป่าอนุรักษ์ตามกฎหมาย เตรียมการประกาศเป็นเขตห้ามล่าสัตว์ป่าบ้านโรง อีกหรือไม่

**ประธานสภา อบต.เขากระปุก** **- เมื่อไม่มีท่านใดมีข้อเสนอเพิ่มเติม ผมขอมติที่ประชุมว่าเห็นชอบการเพิ่มพื้นที่ป่าอนุรักษ์ตามกฎหมาย เตรียมการประกาศเป็นเขตห้ามล่าสัตว์ป่าบ้านโรง หรือไม่**

**มติที่ประชุม - เห็นชอบ จำนวน ๒๔ เสียง**

 **- ไม่เห็นชอบ ไม่มี**

 **- งดออกเสียง จำนวน ๑ เสียง**

**๔.๓ เรื่อง พิจารณา****รับมอบโครงการพัฒนาแหล่งน้ำบาดาลเพื่อแก้ปัญหาการขาดแคลนน้ำอุปโภค-บริโภค ปีงบประมาณ พ.ศ.๒๕๖๑ ของ กรมทรัพยากรน้ำบาดาล โดยสำนักทรัพยากรน้ำบาดาล เขต ๘ (ราชบุรี)**

**ประธานสภา อบต.เขากระปุก** - ขอเชิญผู้บริหารหรือผู้แทน ชี้แจงรายละเอียด ให้สมาชิกสภา อบต.ทราบและพิจารณาต่อไป

**ปลัด อบต.เขากระปุก** - ด้วย กรมทรัพยากรน้ำบาดาล โดยสำนักทรัพยากรน้ำบาดาล เขต ๘ (ราชบุรี) ได้จัดทำโครงการพัฒนาแหล่งน้ำบาดาลเพื่อแก้ไขปัญหาการขาดแคลนน้ำอุปโภคบริโภค ปีงบประมาณ พ.ศ.๒๕๖๑ ซึ่งดำเนินโครงการดังกล่าวเสร็จเรียบร้อยแล้ว

 อาศัยอำนาจตามมาตรา ๓๒ แห่งพระราชบัญญัติระเบียบบริหารราชการแผ่นดิน พ.ศ.๒๕๓๔ แก้ไขเพิ่มเติม (ฉบับที่ ๕) พ.ศ.๒๕๔๕ และข้อ ๑๕๗ แห่งระเบียบสำนักนายกรัฐมนตรี ว่าด้วยการพัสดุ พ.ศ.๒๕๓๕ กรมทรัพยากรน้ำบาดาล เห็นควรส่งมอบพัสดุตามโครงการพัฒนาแหล่งน้ำบาดาลเพื่อแก้ไขปัญหาการขาดแคลนน้ำอุปโภคบริโภค และอุปกรณ์ที่เกี่ยวข้อง ที่ก่อสร้างเสร็จสมบูรณ์ สามารถใช้ประโยชน์จากบ่อน้ำบาดาล ให้แก่องค์การบริหารส่วนตำบลเขากระปุก อำเภอท่ายาง จังหวัดเพชรบุรี จำนวน ๒ แห่ง ดังนี้

 **แห่งที่ ๑**

1. หมายเลขบ่อ 6008C045
2. ที่ตั้ง พิกัด ZONE 47P UTM E 583219 UTM N 1409151

สถานที่ตั้ง บ้านหนองโรง หมู่ที่ 1 ตำบลเขากระปุก อำเภอท่ายาง จังหวัดเพชรบุรี

1. ลักษณะทั่วไป บ่อน้ำบาดาล

 ขนาดเส้นผ่าศูนย์บ่อบาดาล 150.00 ชนิดท่อกรุ ท่อเหล็ก ความลึกบ่อ 19.00 เมตร

 ระดับน้ำปกติ 10.00 เมตร ปริมาณน้ำ 10.00 ลบ.ม./ชั่วโมง

1. วัตถุประสงค์ เพื่อให้ประชาชนมีน้ำสะอาดอุปโภค - บริโภค และทำให้มีคุณภาพชีวิตที่ดีขึ้น
2. งบประมาณ 240,000 บาท
3. พัสดุครุภัณฑ์ ประกอบด้วย

๖.๑ บ่อน้ำบาดาล จำนวน ๑ บ่อ

๖.๒ เครื่องสูบน้ำไฟฟ้าแบบจุ่มใต้น้ำ จำนวน ๑ เครื่อง

๖.๓ ตู้ควบคุมเครื่องสูบน้ำไฟฟ้า (Control Box) จำนวน ๑ ชุด

 **แห่งที่ ๒**

1. หมายเลขบ่อ 6108C001
2. ที่ตั้ง พิกัด ZONE 47P UTM E 581826 UTM N 1405339

สถานที่ตั้ง บ้านหนองซอ หมู่ที่ 7 ตำบลเขากระปุก อำเภอท่ายาง จังหวัดเพชรบุรี

1. ลักษณะทั่วไป บ่อน้ำบาดาล

 ขนาดเส้นผ่าศูนย์บ่อบาดาล 150.00 ชนิดท่อกรุ ท่อเหล็ก ความลึกบ่อ 32.00 เมตร

 ระดับน้ำปกติ 10.00 เมตร ปริมาณน้ำ 8.00 ลบ.ม./ชั่วโมง

1. วัตถุประสงค์ เพื่อให้ประชาชนมีน้ำสะอาดอุปโภค - บริโภค และทำให้มีคุณภาพชีวิตที่ดีขึ้น
2. งบประมาณ 240,000 บาท
3. พัสดุครุภัณฑ์ ประกอบด้วย

๖.๑ บ่อน้ำบาดาล จำนวน ๑ บ่อ

๖.๒ เครื่องสูบน้ำไฟฟ้าแบบจุ่มใต้น้ำ จำนวน ๑ เครื่อง

๖.๓ ตู้ควบคุมเครื่องสูบน้ำไฟฟ้า (Control Box) จำนวน ๑ ชุด

**ประธานสภา อบต.เขากระปุก** - มีท่านใดมีข้อเสนอแนะหรือซักถาม หรือไม่

**ประธานสภา อบต.เขากระปุก** **- เมื่อไม่มีท่านใดมีข้อซักถาม ผมขอมติที่ประชุมว่าเห็นชอบรับมอบโครงการพัฒนาแหล่งน้ำบาดาลเพื่อแก้ปัญหาการขาดแคลนน้ำอุปโภค-บริโภค ปีงบประมาณ พ.ศ.๒๕๖๑ ของ กรมทรัพยากรน้ำบาดาล โดยสำนักทรัพยากรน้ำบาดาล เขต ๘ (ราชบุรี) หรือไม่**

**มติที่ประชุม - เห็นชอบ จำนวน ๒๔ เสียง**

 **- ไม่เห็นชอบ ไม่มี**

 **- งดออกเสียง จำนวน ๑ เสียง**

**ระเบียบวาระที่ ๕ เรื่องอื่น ๆ**

 **๕.๑ เรื่องการเตรียมพื้นที่ และสถานที่จัดงานประเพณีวันลอยกระทง ประจำปี พ.ศ.๒๕๖๑**

**ปลัด อบต.เขากระปุก** - ขอความร่วมมือสมาชิกสภา อบต. ทุกท่าน ร่วมเตรียมพื้นที่ และจัดสถานที่จัดงานประเพณีวันลอยกระทง ประจำปี พ.ศ.๒๕๖๑ ในวันอังคาร ที่ ๒๐ พฤศจิกายน พ.ศ.๒๕๖๑ เวลา ๐๙.๐๐ น. ณ บริเวณอ่างเก็บน้ำห้วยสงสัย ตามพระราชดำริ หมู่ที่ ๓ ตำบลเขากระปุก อำเภอท่ายาง จังหวัดเพชรบุรี

ประธานฯ กล่าวปิดการประชุม เวลา ๑๔.๒๐ น.

ผู้บันทึกรายงานการประชุม

 (นายอนวัช พลอยบุศย์)

เลขานุการสภาองค์การบริหารส่วนตำบลเขากระปุก

......................................................................................................................................................................................

คณะกรรมการตรวจรายงานการประชุมได้รับรายงานการประชุม เมื่อวันที่ 14 ธันวาคม 2561

 ผู้ตรวจรายงานการประชุม ผู้ตรวจรายงานการประชุม ผู้ตรวจรายงานการประชุม

 (นายประดับ วัสสุวรรณ) (นายบุญธรรม ทองรอด) (นายสุดใจ กฐินเทศ)

กรรมการตรวจรายงานการประชุม กรรมการตรวจรายงานการประชุม กรรมการตรวจรายงานการประชุม

…………………………………………………………………………………………………………………………………………………………………..

ที่ประชุมสภาสมัยวิสามัญประจำปี พ.ศ.2561 ครั้งที่ 1/2561

ได้รับรายงานการประชุม ซึ่งที่ประชุมมีมติรับรองรายงานการประชุม จำนวน เสียง

ผู้รับรองรายงานการประชุม

(นายโอภาส เพ็งอุดม)

 ประธานสภาองค์การบริหารส่วนตำบลเขากระปุก